നൈജീരിയയിൽ തനിക്ക് പൊറോട്ട ലഭിച്ചെന്നും എന്നാൽ ബീഫ് കിട്ടിയില്ലെന്നും സുഡാനി ഫ്രം നൈജീരിയ എന്ന സിനിമയിലൂടെ പ്രശസ്തനായ സാമുവൽ റോബിൻസണിന്റെ ഫെയ്സ്ബുക്ക് കുറിപ്പ് . നേരത്ത തനിക്ക് കേരളം മിസ് ചെയ്യുന്നെന്നും മലായാളത്തിൽ മറ്റൊരു പ്രൊജക്ടിനായി കാത്തിരിക്കുകയാണെന്നും എനിക്ക് പൊറോട്ടയും ബീഫ് കറിയും കഴിക്കാൻ കൊതിയാകുന്നെന്നും കാണിച്ച് സുഡുമോൻ ഇട്ട പോസ്റ്റ് ചർച്ചയായിരുന്നു . ആദ്യ പോസ്റ്റിൽ ആദ്യം പൊറോട്ടയും ബീഫും വേണമെന്ന് കുറിപ്പിട്ട സാമുവൽ മണിക്കൂറുകൾക്കുള്ളിൽ അത് തിരുത്തി ചിക്കൻ എന്നാക്കിയതാണ് ചർച്ചയായത് . തുടർന്ന് അത് മട്ടൻ എന്നാക്കിയും മാറ്റി . ഇതിൻറെ കാരണം ചോദിച്ചപ്പോൾ സാമുവലിൻറെ മറുപടിയാണ് രസകരം . തനിക്ക് ബീഫ് തന്നെയാണ് ഇഷ്ടമെന്നും ചിലർ കേരളത്തിൽ ബീഫ് പ്രശ്നമാണെന്നു പറഞ്ഞപ്പോൾ മാറ്റിയതാണെന്നുമായിരുന്നു സാമുവലിൻറെ മറുപടി . ഏതോ ഒരു മലയാളി സുഡുവിന് തെറ്റിധരിപ്പിച്ചതായിരുന്നു സാമുവലിനെ . എന്തായാലും ബീഫും പൊറോട്ടയും കേരളത്തിലെ ദേശീയ ഭക്ഷണമാണെന്നടക്കമുള്ള കമൻറുകളും പ്രശ്നങ്ങളില്ലെന്നും പറഞ്ഞതോടെ സാമുവൽ വീണ്ടും തൻറെ ഇഷ്ട കറിയായ ബീഫിലേക്ക് തന്നെ മടങ്ങി .